
Vzpostavitev sodobnega sistema za e-izobraževanja in vzpostavitev sistema izvedbe digitalizacije izpitov v okviru Centra za izobraževanje v pravosodju

Cilj projekta: Projekt je za Center za izobraževanje v pravosodju (CIP) zagotovil nadgradnjo informacijskega sistema eCIP za digitalno izvajanje izpitov in preizkusov znanja ter za izvajanje e-izobraževanj v pravosodju
Izvajalec ukrepa: Ministrstvo za pravosodje
Trajanje projekta: 10. 7. 2023  – 30. 6. 2026

Opis projekta:
Na Ministrstvu za pravosodje je bil uspešno izveden projekt v skupni vrednosti 235.872,47 EUR (od tega 207.388,16 EUR brez DDV in 28.484,31 EUR DDV).
Z izvedbo projekta »Vzpostavitev sodobnega sistema za e-izobraževanja in vzpostavitev sistema izvedbe digitalizacije izpitov v okviru Centra za izobraževanje v pravosodju« sta se zagotovila sodobni sistem za izobraževanja na daljavo in sodobni sistem izvedbe digitalizacije izpitov v okviru Centra za izobraževanje v pravosodju (v nadaljevanju CIP). 

Projekt je sledil cilju odzivanja na kritične pomanjkljivosti, ugotovljene med pandemijo COVID 19, saj sta razvoj novega modula e-Izpiti ter oprema e-učilnic predstavljala ključna koraka za digitalno preobrazbo v procesu preverjanja znanj, ki so jih doslej kandidati pisali izključno z ročnim izpolnjevanjem izpitnih pol, razvoj modula e-Izobraževanja pa je zagotovil večjo dostopnost izobraževalnih vsebin na daljavo ter večjo prilagodljivost vrste učnega procesa in časa izvedbe izobraževanja, uporabnikom storitev. 

Namen projekta je bila izvedba nadgradnje informacijskega sistema eCIP z dvema moduloma - e-Izpiti za digitalno izvajanje izpitov in preizkusov znanja ter e-Izobraževanja za izvajanje izobraževanj na daljavo z uporabo različnih tehničnih in andragoških sodobnih metod poučevanja s pomočjo interneta in računalnika in se lahko uporabljajo kot komplementarni del klasičnega izobraževanja (t.i. blended learning) ali kot samostojno izobraževanje. 

Z Investicijo je izvajalec ukrepa (v nadaljevanju IU CIP) omogočil digitalno izvajanje izpitov in preizkusov znanja 2 3 ter sodobno, digitalno e-izobraževanje za zaposlene v pravosodnih organih in druge deležnike, ki sodelujejo s pravosodnimi organi, ki si bodo s tem izboljšali digitalna znanja in spretnosti.

